**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2018-03-19 Nr. T-2

Posėdžio data – 2018 m. vasario 21 d.

Posėdžio pradžia – 9.00 val.

Posėdžio pirmininkas – V. Grubliauskas.

Posėdžio sekretorius – M. Vitkus.

Klaipėdos miesto savivaldybės tarybą (toliau – Taryba) sudaro 31 Tarybos narys. Posėdyje dalyvauja 22 Tarybos nariai, nedalyvauja: V. Plečkaitis, L. Skrupskelienė, R. Didžiokas, V. Vareikis, A. Kugmerovas, V. Anužis, V. Titovas, A. Vildžiūnas, R. Taraškevičius. Posėdyje dalyvaujančių Tarybos narių ir svečių sąrašai pridedami (1-3 priedai).

SVARSTYTA. Darbotvarkės tvirtinimas.

V. Grubliauskas praneša, kad sudarytoje darbotvarkėje yra 24 klausimai:

1. Dėl Klaipėdos miesto savivaldybės 2018 metų biudžeto patvirtinimo. Pranešėja
V. Jurkšienė.

2. Dėl Klaipėdos miesto savivaldybės tarybos 2016 m. balandžio 28 d. sprendimo Nr. T2-119 „Dėl Klaipėdos miesto savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“ pakeitimo. Pranešėja L. Prižgintienė.

3. Dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-297 „Dėl aptarnavimo teritorijų Klaipėdos miesto savivaldybės bendrojo ugdymo mokykloms priskyrimo“ pakeitimo. Pranešėja L. Prižgintienė.

4. Dėl klasių ir mokinių skaičiaus savivaldybės bendrojo ugdymo mokyklose 2018–2019 mokslo metams nustatymo. Pranešėja L. Prižgintienė.

5. Dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-298 „Dėl Ikimokyklinio ir priešmokyklinio ugdymo organizavimo modelių Klaipėdos miesto savivaldybės švietimo įstaigose aprašo patvirtinimo“ pakeitimo. Pranešėja L. Prižgintienė.

6. Dėl darbo sutarties su E. Kvederiu nutraukimo. Pranešėja I. Gelžinytė-Litinskienė.

7. Dėl pareiginės algos pastoviosios dalies koeficientų nustatymo švietimo įstaigų vadovams. Pranešėja I. Gelžinytė-Litinskienė.

8. Dėl pritarimo projekto „Dviračių ir pėsčiųjų tako nuo Paryžiaus Komunos g. iki Jono kalnelio tiltelio įrengimas“ įgyvendinimui. Pranešėja E. Jurkevičienė.

9. Dėl Klaipėdos miesto savivaldybės tarybos 2013 m. gruodžio 18 d. sprendimo Nr. T2-327 „Dėl trumpalaikės ir ilgalaikės socialinės globos išlaidų iš savivaldybės biudžeto finansavimo maksimalaus dydžio patvirtinimo“ pakeitimo. Pranešėja A. Liesytė.

10. Dėl Klaipėdos miesto savivaldybės visuomenės sveikatos stebėsenos 2016 metų ir Klaipėdos miesto savivaldybės vykdomų visuomenės sveikatos priežiūros funkcijų įgyvendinimo 2017 metų ataskaitų patvirtinimo. Pranešėja J. Asadauskienė.

11. Dėl Klaipėdos miesto savivaldybės tarybos 2010 m. liepos 29 d. sprendimo Nr. T2-200 „Dėl nekilnojamojo turto mokesčio lengvatų Klaipėdos miesto istorinėse dalyse teikimo“ pakeitimo. Pranešėja K. Petraitienė.

12. Dėl atleidimo VšĮ „Mažųjų pasaulis“ nuo vietinės rinkliavos už leidimo įrengti išorinę reklamą išdavimą. Pranešėja K. Petraitienė.

13. Dėl asociacijos Lietuvos ornitologų draugijos atleidimo nuo vietinės rinkliavos už leidimo įrengti išorinę reklamą išdavimą. Pranešėja K. Petraitienė.

14. Dėl Klaipėdos miesto savivaldybės aplinkos apsaugos rėmimo specialiosios programos 2017 metų priemonių vykdymo ataskaitos patvirtinimo. Pranešėja R. Jievaitienė.

15. Dėl Klaipėdos miesto savivaldybės aplinkos apsaugos rėmimo specialiosios programos 2018 metų priemonių patvirtinimo. Pranešėja R. Jievaitienė.

16. Dėl Klaipėdos miesto savivaldybės tarybos 2017 m. birželio 29 d. sprendimo Nr. T2-141 „Dėl Komunalinių atliekų kiekio deklaravimo tvarkos aprašo patvirtinimo“ pakeitimo. Pranešėja
R. Jievaitienė.

17. Dėl Klaipėdos miesto savivaldybės tarybos 2011 m. birželio 30 d. sprendimo Nr. T2-215 „Dėl Šilumos tiekėjų investicinių planų derinimo tvarkos aprašo patvirtinimo“ pakeitimo. Pranešėjas A. Gaižutis.

18. Dėl socialinio būsto nuomos sąlygų pakeitimo. Pranešėja D. Netikšienė.

19. Dėl savivaldybės būsto nuomos sąlygų pakeitimo. Pranešėja D. Netikšienė.

20. Dėl atleidimo nuo socialinio būsto nuomos mokesčio mokėjimo. Pranešėja D. Netikšienė.

21. Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo. Pranešėjas E. Simokaitis.

22. Dėl savivaldybės būstų ir neįrengtos pastogės dalies pardavimo. Pranešėjas E. Simokaitis.

23. Dėl Viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašo patvirtinimo. Pranešėjas E. Simokaitis.

24. Dėl pripažinto netinkamu (negalimu) naudoti valstybei nuosavybės teise priklausančio nematerialiojo, ilgalaikio ir trumpalaikio materialiojo turto nurašymo ir likvidavimo. Pranešėjas E. Simokaitis.

V. Grubliauskas informuoja, kad Tarybai apsispręsti dėl įtraukimo į posėdžio darbotvarkę teikiami 4 sprendimo projektai:

1. Dėl Klaipėdos miesto savivaldybės tarybos 2015 m. gegužės 7 d. sprendimo Nr. T2-85 „Dėl Klaipėdos miesto savivaldybės tarybos komitetų sudėčių patvirtinimo“ pakeitimo. Pranešėjas
M. Vitkus

2. Dėl pritarimo Klaipėdos universiteto veiklos optimizavimo priemonių 2018–2019 metų plano projektui. Pranešėjas N. Lendraitis.

3. Dėl atstovo delegavimo į Klaipėdos universiteto tarybą. Pranešėjas M. Vitkus.

4. Dėl pritarimo Klaipėdos miesto savivaldybės tarybos kontrolės komiteto 2017 metų veiklos ataskaitai. Pranešėjas A. Barbšys.

V. Grubliauskas siūlo Tarybai apsispręsti dėl pritarimo 4 papildomų klausimų įtraukimui į posėdžio darbotvarkę. Bendru sutarimu pritarta siūlymui.

V. Grubliauskas siūlo 2-ą ir 3-ią papildomus klausimus svarstyti po 1-o sudarytos darbotvarkės klausimo. Bendru sutarimu pritarta siūlymui.

V. Grubliauskas siūlo apsispręsti dėl pritarimo sudarytai darbotvarkei su pakeitimais. Balsavimu (už – 21, prieš – 0, susilaiko – 0) patvirtinta darbotvarkė su pakeitimu.

PATVIRTINTA DARBOTVARKĖ

1. Dėl Klaipėdos miesto savivaldybės 2018 metų biudžeto patvirtinimo. Pranešėja V. Jurkšienė.

2. Dėl pritarimo Klaipėdos universiteto veiklos optimizavimo priemonių 2018–2019 metų plano projektui. Pranešėja N. Laužikienė.

3. Dėl atstovo delegavimo į Klaipėdos universiteto tarybą. Pranešėja E. Mantulova.

4. Dėl Klaipėdos miesto savivaldybės tarybos 2016 m. balandžio 28 d. sprendimo Nr. T2-119 „Dėl Klaipėdos miesto savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“ pakeitimo. Pranešėja V. Kazakauskienė.

5. Dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-297 „Dėl aptarnavimo teritorijų Klaipėdos miesto savivaldybės bendrojo ugdymo mokykloms priskyrimo“ pakeitimo. Pranešėja V. Kazakauskienė.

6. Dėl klasių ir mokinių skaičiaus savivaldybės bendrojo ugdymo mokyklose 2018–2019 mokslo metams nustatymo. Pranešėja V. Kazakauskienė.

7. Dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-298 „Dėl Ikimokyklinio ir priešmokyklinio ugdymo organizavimo modelių Klaipėdos miesto savivaldybės švietimo įstaigose aprašo patvirtinimo“ pakeitimo. Pranešėja V. Kazakauskienė.

8. Dėl darbo sutarties su E. Kvederiu nutraukimo. Pranešėja I. Gelžinytė-Litinskienė.

9. Dėl pareiginės algos pastoviosios dalies koeficientų nustatymo švietimo įstaigų vadovams. Pranešėja I. Gelžinytė-Litinskienė.

10. Dėl pritarimo projekto „Dviračių ir pėsčiųjų tako nuo Paryžiaus Komunos g. iki Jono kalnelio tiltelio įrengimas“ įgyvendinimui. Pranešėja E. Jurkevičienė.

11. Dėl Klaipėdos miesto savivaldybės tarybos 2013 m. gruodžio 18 d. sprendimo Nr. T2-327 „Dėl trumpalaikės ir ilgalaikės socialinės globos išlaidų iš savivaldybės biudžeto finansavimo maksimalaus dydžio patvirtinimo“ pakeitimo. Pranešėja A. Liesytė.

12. Dėl Klaipėdos miesto savivaldybės visuomenės sveikatos stebėsenos 2016 metų ir Klaipėdos miesto savivaldybės vykdomų visuomenės sveikatos priežiūros funkcijų įgyvendinimo 2017 metų ataskaitų patvirtinimo. Pranešėja J. Asadauskienė.

13. Dėl Klaipėdos miesto savivaldybės tarybos 2010 m. liepos 29 d. sprendimo Nr. T2-200 „Dėl nekilnojamojo turto mokesčio lengvatų Klaipėdos miesto istorinėse dalyse teikimo“ pakeitimo. Pranešėja K. Petraitienė.

14. Dėl atleidimo VšĮ „Mažųjų pasaulis“ nuo vietinės rinkliavos už leidimo įrengti išorinę reklamą išdavimą. Pranešėja K. Petraitienė.

15. Dėl asociacijos Lietuvos ornitologų draugijos atleidimo nuo vietinės rinkliavos už leidimo įrengti išorinę reklamą išdavimą. Pranešėja K. Petraitienė.

16. Dėl Klaipėdos miesto savivaldybės aplinkos apsaugos rėmimo specialiosios programos 2017 metų priemonių vykdymo ataskaitos patvirtinimo. Pranešėja R. Jievaitienė.

17. Dėl Klaipėdos miesto savivaldybės aplinkos apsaugos rėmimo specialiosios programos 2018 metų priemonių patvirtinimo. Pranešėja R. Jievaitienė.

18. Dėl Klaipėdos miesto savivaldybės tarybos 2017 m. birželio 29 d. sprendimo Nr. T2-141 „Dėl Komunalinių atliekų kiekio deklaravimo tvarkos aprašo patvirtinimo“ pakeitimo. Pranešėja R. Jievaitienė.

19. Dėl Klaipėdos miesto savivaldybės tarybos 2011 m. birželio 30 d. sprendimo Nr. T2-215 „Dėl Šilumos tiekėjų investicinių planų derinimo tvarkos aprašo patvirtinimo“ pakeitimo. Pranešėjas A. Gaižutis.

20. Dėl socialinio būsto nuomos sąlygų pakeitimo. Pranešėja A. Daujotienė.

21. Dėl savivaldybės būsto nuomos sąlygų pakeitimo. Pranešėja A. Daujotienė.

22. Dėl atleidimo nuo socialinio būsto nuomos mokesčio mokėjimo. Pranešėja A. Daujotienė.

23. Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo. Pranešėjas E. Simokaitis.

24. Dėl savivaldybės būstų ir neįrengtos pastogės dalies pardavimo. Pranešėjas E. Simokaitis.

25. Dėl Viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašo patvirtinimo. Pranešėjas E. Simokaitis.

26. Dėl pripažinto netinkamu (negalimu) naudoti valstybei nuosavybės teise priklausančio nematerialiojo, ilgalaikio ir trumpalaikio materialiojo turto nurašymo ir likvidavimo. Pranešėjas E. Simokaitis.

27. Dėl Klaipėdos miesto savivaldybės tarybos 2015 m. gegužės 7 d. sprendimo Nr. T2-85 „Dėl Klaipėdos miesto savivaldybės tarybos komitetų sudėčių patvirtinimo“ pakeitimo. Pranešėjas M. Vitkus.

28. Dėl pritarimo Klaipėdos miesto savivaldybės tarybos kontrolės komiteto 2017 metų veiklos ataskaitai. Pranešėjas A. Barbšys.

1. SVARSTYTA. Klaipėdos miesto savivaldybės 2018 metų biudžeto patvirtinimas.

Pranešėja – V. Jurkšienė, Finansų poskyrio vedėja. Informuoja, kad sprendimo projektą svarstė visi komitetai, išskyrus Kontrolės komitetą, ir jam buvo pritarta be pastabų. Biudžeto svarstymo metu buvo gautos pastabos ir pasiūlymai:

Danės-Pajūrio išplėstinio seniūnaičių ir Marių-Baltijos seniūnaičių sueigos susirinkimo nariai prašo biudžete numatyti lėšas gelbėjimo priemonių įsigijimui ir jas išdėstyti Danės krantinėje miesto ribose.

Savivaldybės administracijos paaiškinimas – BĮ „Klaipėdos paplūdimiai“ veiklos užtikrinimo išlaidose 2018 metais numatyta 9,6 tūkst. Eur gelbėjimo priemonių įsigijimui Danės upės krantinėse.

Danės-Pajūrio išplėstinio seniūnaičių ir Marių-Baltijos seniūnaičių sueigos susirinkimo nariai prašo, numatytas lėšas kranto erozijai naudoti kranto ardymo suvaldymui, nepriklausomai koks bus Klaipėdos valstybinio jūrų direkcijos bendrasis planas, arba dalį planuojamų lėšų geriau išnaudoti išsireikalavimui iš uosto ir valstybės krantų erozijos strateginiam planui bei kompleksiniam kompensavimui kietosiomis priemonėmis, nes minkštosiomis, kaip smėlio papildymas, yra trumpalaikė priemonė.

Savivaldybės administracijos nuomone, netikslinga investuoti lėšas į infrastruktūrines erozijos stabdymo priemones, kol nėra parengtas Klaipėdos valstybinio jūrų uosto bendrasis planas, nėra aiškūs sprendiniai dėl išorinio uosto statybos. Lietuvos Respublikos Vyriausybei yra pateiktas dalykinių sąlygų sąvadas, į kurį įtrauktas siūlymas „Kietųjų krantotvarkos priemonių taikymas ir įgyvendinimas dėl Uosto plėtros veikiamame pajūrio ruože nuo šiaurinio molo iki Lietuvos-Latvijos valstybinės sienos valstybės lėšomis“.

Asociacija „Klaipėdos žalieji“ ir NVO asociacija „Klaipėdos piliečiai“ prašo įtraukti pasiūlymą organizuoti aplinkosauginius švietimo projektų konkursus į atitinkamos veiklos programas ir skirti tam tinkamą finansavimą.

Savivaldybės administracijos paaiškinimas – 2018 m. planuojama vykdyti aplinkosauginio švietimo priemones.

Asociacija „Klaipėdos žalieji“ ir NVO asociacija „Klaipėdos piliečiai“ prašo skirti finansavimą lopšelių-darželių, kuriuose buvo kertami medžiai, želdynų projektavimui ir apželdinimui.

Savivaldybės administracijos paaiškinimas – Miesto tvarkymo skyrius želdinius švietimo įstaigose, tarp jų ir darželiuose, sodina iš Aplinkos apsaugos programos priemonės „Naujų ir esamų želdynų tvarkymas ir kūrimas“. 2017 m. buvo įrengti želdiniai 5 švietimo įstaigų teritorijose. 2018 metų priemonių planas šiuo metu yra rengiamas, atsižvelgiant į švietimo įstaigų iniciatyvas.

VšĮ „Plaukimas visiems“ prezidentas Germanas Čepas siūlo 7 programoje Klaipėdos paplūdimių priežiūrai ir BĮ „Klaipėdos paplūdimiai“ išlaikymui mažinti finansavimą iki 600 tūkst. Eur.

Savivaldybės administracijos paaiškinimas – BĮ „Klaipėdos paplūdimiai“ išlaikymui numatyta 600,0 tūkst. Eur. Kitos lėšos numatytos paplūdimių inventoriaus įsigijimui. Neskirti finansavimo biudžetinei įstaigai nėra teisinio pagrindo. Savivaldybės tarybos įsteigtai biudžetinei įstaigai išlaikyti ir jos nuostatuose nurodytai veiklai vykdyti privaloma numatyti asignavimus iš savivaldybės biudžeto.

VšĮ „Plaukimas visiems“ prezidentas Germanas Čepas siūlo 10 programoje peržiūrėti priemonės „Klaipėdos miesto bendrojo ugdymo mokyklų antrųjų klasių mokinių mokymas plaukti“ finansavimą, įpareigojant Administracijos direktorių vietoj 18 pamokų programos numatyti 35-45 pamokas.

Savivaldybės administracijos paaiškinimas – Savivaldybės biudžete šiuo metu suplanuotos lėšos 18 akademinių valandų. Tačiau, atsižvelgiant į mokymo plaukti rezultatus bei į tai, kad pradės veikti naujasis baseinas, Savivaldybės administracija planuoja koreguoti antrų klasių mokinių mokymo plaukti programą, numatant kiekvieno vaiko mokymui plaukti skirti po 32 akademines valandas (pagal Lietuvos plaukimo federacijos rekomendacijas vaikas išmoksta plaukti per 32 akademines valandas) nuo 2018/2019 mokslo metų.

VšĮ „Plaukimas visiems“ prezidentas Germanas Čepas siūlo 10 programoje vasaros poilsio organizavimui padidinti finansavimą iki 100-120 tūkst. Eur.

Savivaldybės administracijos paaiškinimas – ugdymo proceso užtikrinimo priemonei „Vasaros poilsio organizavimas“ finansavimas 2018 metams padidintas 20 tūkst. Eur arba 66,7 %. Iš viso šios priemonės įgyvendinimui numatyta 50 tūkst. Eur. Lėšos paskaičiuotos įvertinus poreikį.

VšĮ „Plaukimas visiems“ prezidentas Germanas Čepas siūlo 11 programoje įtraukti priemonę „Vaikų su negalia sportinei veiklai ir įrangai įsigyti“ ir numatyti 150-200 tūkst. Eur.

Savivaldybės administracijos paaiškinimas – Klaipėdos miesto savivaldybės administracijos direktoriaus 2017 m. spalio 10 d. įsakymu Nr. AD1-2514 patvirtintas Klaipėdos miesto savivaldybės biudžetinių sporto mokymo įstaigų sportinio ugdymo organizavimo tvarkos aprašas, kuriame yra numatyta nuo 2018 metų sausio 1 d. formuoti naujas neformalias bei neįgalių vaikų grupes pagal sporto šakas visose biudžetinėse sporto mokymo įstaigose ir taip patenkinti sportuoti norinčių vaikų poreikius, todėl priemonėje „Sąlygų ugdytis biudžetinėse sporto įstaigose sudarymas“ yra numatytos galimybės ir neįgaliems vaikams. Priemonėje „Sportinės veiklos dalinis finansavimas“ yra numatyta programa „Neįgaliųjų socialinės integracijos per kūno kultūrą ir sportą“ – sudarytos sąlygos dalyvauti konkurse sporto organizacijoms vykdančioms užsiėmimus su neįgaliais vaikais. Taip pat yra galimybė dalyvauti pasirenkamojo vaikų ugdymo programų dalinio finansavimo sportininko krepšelio lėšomis konkurse ir vykdyti veiklas su neįgaliais vaikais pagal sporto šakas. Organizacijos gaunančios finansavimą per šias programas turi galimybę įsigyti inventoriaus ir įrangos, kurio vieneto įsigijimo vertė ne didesnė nei 499 eurų.

VšĮ „Plaukimas visiems“ prezidentas Germanas Čepas siūlo 13 programoje vietoje numatytų 16,0 tūkst. Eur Visuomenės sveikatos rėmimo specialiajai programai įgyvendinti, numatyti didesnę sumą – 150-200 tūkst. Eur.

Savivaldybės administracijos paaiškinimas – Sveikatos apsaugos programoje visuomenės sveikatos rėmimo specialiajai programai vykdyti 2018 m. biudžete numatyta ne 16,0 tūkst. Eur, o 148,8 tūkst. Eur.

Savivaldybės tarybos narė Nina Puteikienė pateikė tokį pat pasiūlymą kaip ir VšĮ „Plaukimas visiems“ prezidentas Germanas Čepas – į Kūno kultūros ir sporto programą įtraukti papildomą priemonę vaikų su negalia sportinei veiklai ir įrangai įsigyti ir skirti jai 200 tūkst. Eur.

V. Jurkšienė informuoja, kad visi šie pasiūlymai, įvertinus Savivaldybės administracijos paaiškinimus, buvo svarstyti Finansų ir ekonomikos komitete.

A. Šulcas sako, kad Finansų ir ekonomikos komitetas apibendrino visas gautas pastabas ir pasiūlymus ir pritarė pateiktam sprendimo projektui. Taip pat priėmė keletą rekomendacijų, kurias siūlo Tarybai priimti kaip protokolinius pavedimus Savivaldybės administracijai:

 „1. Pritarti Miesto plėtros ir strateginio planavimo komiteto nuostatai – įpareigoti Savivaldybės administraciją, tikslinant biudžetą, apie pakeitimus kas ketvirtį informuoti komitetus.

 2. Pritarti Savivaldybės administracijos nuomonei:

 2.1. dėl Danės-Pajūrio išplėstinio seniūnaičių ir Marių-Baltijos seniūnaičių sueigos pasiūlymų.

 2.2. dėl asociacijos „Klaipėdos žalieji“, NVO asociacijos „Klaipėdos piliečiai“ siūlymų.

 2.3. dėl VŠĮ „Plaukimas visiems“ prezidento G. Čepo siūlymo (priede 7 ir 10 programos).

 3. Rekomenduoti Savivaldybės administracijai apsvarstyti galimybę perspektyvoje išnagrinėti finansavimo poreikį vasaros poilsio organizavimui (iki balandžio 1 d.) ir informuoti komitetus.

 4. Rekomenduoti Savivaldybės administracijai išanalizuoti lėšų poreikį 11 programos priemonės „Vaikų su negalia sportinei veiklai ir įrangai įsigyti“ įgyvendinimui, įvertinus visų sporto šakų, kurias lanko vaikai, turintys negalią, lėšų poreikį ir, esant poreikiui, teikti Tarybai siūlymą dėl 2018-2020 metų veiklos plano ir biudžeto koregavimo (per 2-3 mėnesius) ir informuoti komitetus.

 5. Pritarti Savivaldybės administracijos paaiškinimui dėl VŠĮ „Plaukimas visiems“ prezidento (priede 13 programa) G. Čepo siūlymo.

 6. Įpareigoti Savivaldybės administraciją parengti atsakymus Danės-Pajūrio išplėstinei seniūnaičių ir Marių-Baltijos seniūnaičių sueigai, Asociacijai „Klaipėdos žalieji“, NVO asociacijai „Klaipėdos piliečiai“, VšĮ „Plaukimas visiems“ prezidentui (priede 7 programa) G. Čepui.“

 A. Razbadauskas sako, kad „Neptūno“ sporto klubo šokėjos, garsinančios Klaipėdą ir komandą, iš sporto klubo negauna jokios finansinės paramos. Prašo Savivaldybės administracijos direktoriaus ir mero atkreipti į tai dėmesį ir padėti spręsti šokėjų grupės finansavimo klausimą.

V. Grubliauskas sako, kad bus atkreiptas dėmesys į išsakytą prašymą.

N. Puteikienė sako, kad pasiūlymų pateikimas komitetams ir Tarybai yra labai chaotiškas, o juos svarstant strateginio plano rengimo metu nėra skiriama pakankami laiko aptarimui su bendruomene. Į seniūnaičių išplėstinės sueigos pasiūlymus buvo atsižvelgta labai formaliai, nes jie neturi patariamojo balso komitetuose. Šį biudžetą vertina kaip valdančiosios daugumos biudžetą, todėl nebalsuos už jį.

V. Žvikienė sako, kad nėra pateikta alternatyvių opozicijos projektų ir, iš esmės, nė iš vieno komiteto nėra gauta pasiūlymų keisti Savivaldybės administracijos paruoštą sprendimo projektą. Visi pateikti pasiūlymai bus aprobuoti ir įvertinti. Kviečia visus pritarti sprendimo projektui.

A. Barbšys primena, kad frakcija yra pateikusi siūlymus Strateginiam veiklos planui, todėl lauks jų įvertinimo.

A. Cesiulis sako, kad parengtas ir pristatytas biudžetas atitinka miesto finansines galimybes ir miestiečių poreikius. Siūlo pritarti sprendimo projektui.

J. Simonavičiūtė sako, kad pateiktas biudžetas užtikrina miesto veiklos planą, kuriam Taryba pritarė, todėl reikia už jį balsuoti.

V. Grubliauskas siūlo apsispręsti dėl pritarimo Finansų ir ekonomikos komiteto pateiktai išvadai: pavedimams ir rekomendacijoms, kurios yra protokolinio lygmens dokumentas Savivaldybės administracijai. Bendru sutarimu pritarta išvadai.

NUSPRĘSTA.

1.1. Pritarti sprendimo projektui. Priimti sprendimą dėl Klaipėdos miesto savivaldybės 2018 metų biudžeto patvirtinimo:

„1. Patvirtinti Klaipėdos miesto savivaldybės 2018 metų biudžetą – 166985,1 tūkst. eurų prognozuojamų pajamų, 166985,1 tūkst. eurų asignavimų, iš jų – 50396,3 tūkst. eurų asignavimų iš specialios tikslinės dotacijos valstybinėms (valstybės perduotoms savivaldybėms) funkcijoms atlikti, mokymo reikmėms finansuoti, savivaldybėms perduotoms įstaigoms išlaikyti, savivaldybių mokykloms (klasėms), turinčioms specialiųjų ugdymosi poreikio mokinių, finansuoti, valstybės kapitalo investicijų programoje numatytiems projektams finansuoti, dotacijos krantotvarkos programos priemonėms įgyvendinti, tarpinstitucinio bendradarbiavimo koordinatorių pareigybėms išlaikyti, Europos Sąjungos finansinės paramos lėšų projektams finansuoti (1 ir 2 priedas).

2. Patvirtinti savivaldybės biudžeto asignavimus išlaidoms – 140141,3 tūkst. eurų, iš jų: darbo užmokesčiui – 63975,5 tūkst. eurų ir turtui įsigyti – 26843,8 tūkst. eurų.

3. Patvirtinti 20963,5 tūkst. eurų asignavimų (iš jų 2904,2 tūkst. eurų paskoloms grąžinti) iš apyvartinių lėšų 2018 m. sausio 1 d. likučio, iš jų: išlaidoms – 7524,7 tūkst. eurų, darbo užmokesčiui – 242,3 tūkst. eurų ir turtui įsigyti – 13438,8 tūkst. eurų (3 priedas).

4. Patvirtinti 2018 metų asignavimų valdytojų pajamų įmokas į savivaldybės biudžetą – 8263,4 tūkst. eurų, iš jų: 5388,1 tūkst. eurų įmokas už išlaikymą švietimo, socialinės apsaugos ir kitose įstaigose, 1462,7 tūkst. eurų pajamas už prekes ir paslaugas, 1412,6 tūkst. eurų pajamas už ilgalaikio ir trumpalaikio materialiojo turto nuomą (4 priedas).

5. Patvirtinti 2018 m. sausio 1 d. apyvartinių lėšų likutį – 26003,8 tūkst. eurų (5 priedas).

6. Pavesti savivaldybės biudžeto asignavimų valdytojams, sudarant ir tvirtinant 2018 metų išlaidų sąmatas, numatyti reikiamus asignavimus 2018 m. sausio 1 d. įsiskolinimams padengti ir iš sutaupytų asignavimų išlaidoms pirmiausia dengti įsiskolinimus.

7. Nustatyti, kad:

7.1. asignavimai iš specialių tikslinių dotacijų, išskyrus mokymo reikmėms finansuoti, planuojami taip, kaip pervedamos iš valstybės biudžeto specialių tikslinių dotacijų sumos;

7.2. asignavimų valdytojų prisiimti įsipareigojimai 2018 metams neturi viršyti patvirtintų biudžeto asignavimų.

8. Įpareigoti asignavimų valdytojus ne vėliau kaip per 10darbo dienų patvirtinti pavaldžių biudžetinių įstaigų vykdomas programas ir jų sąmatas.

9. Nustatyti, kad biudžetinės įstaigos savo vardu negali skolintis lėšų ir prisiimti jokių skolinių įsipareigojimų (įskaitant pagal kitus įsipareigojamuosius skolos dokumentus ir finansinės nuomos (lizingo) sutartis).

10. Įgalioti Klaipėdos miesto savivaldybės administracijos direktorių savivaldybės tarybai patvirtinus 2018 metų biudžetą, atsižvelgiant į dotacijas, gautas iš valstybės institucijų ir įstaigų, įskaitant Europos Sąjungos ir kitos tarptautinės finansinės paramos lėšas, atitinkamai patikslinti patvirtintą biudžetą.

11. Skelbti šį sprendimą Klaipėdos miesto savivaldybės interneto svetainėje.“

1.2. Priimti protokolinį pavedimą:

„1. Pritarti Miesto plėtros ir strateginio planavimo komiteto nuostatai – įpareigoti Savivaldybės administraciją, tikslinant biudžetą, apie pakeitimus kas ketvirtį informuoti komitetus.

 2. Pritarti Savivaldybės administracijos nuomonei:

 2.1. dėl Danės-Pajūrio išplėstinio seniūnaičių ir Marių-Baltijos seniūnaičių sueigos pasiūlymų.

 2.2. dėl asociacijos „Klaipėdos žalieji“, NVO asociacijos „Klaipėdos piliečiai“ siūlymų.

 2.3. dėl VŠĮ „Plaukimas visiems“ prezidento G. Čepo siūlymo (priede 7 ir 10 programos).

 3. Rekomenduoti Savivaldybės administracijai apsvarstyti galimybę perspektyvoje išnagrinėti finansavimo poreikį vasaros poilsio organizavimui (iki balandžio 1 d.) ir informuoti komitetus.

 4. Rekomenduoti Savivaldybės administracijai išanalizuoti lėšų poreikį 11 programos priemonės „Vaikų su negalia sportinei veiklai ir įrangai įsigyti“ įgyvendinimui, įvertinus visų sporto šakų, kurias lanko vaikai, turintys negalią, lėšų poreikį ir, esant poreikiui, teikti Tarybai siūlymą dėl 2018-2020 metų veiklos plano ir biudžeto koregavimo (per 2-3 mėnesius) ir informuoti komitetus.

 5. Pritarti Savivaldybės administracijos paaiškinimui dėl VŠĮ „Plaukimas visiems“ prezidento (priede 13 programa) G. Čepo siūlymo.

 6. Įpareigoti Savivaldybės administraciją parengti atsakymus Danės-Pajūrio išplėstinei seniūnaičių ir Marių-Baltijos seniūnaičių sueigai, Asociacijai „Klaipėdos žalieji“, NVO asociacijai „Klaipėdos piliečiai“, VšĮ „Plaukimas visiems“ prezidentui (priede 7 programa) G. Čepui.“

 BALSUOTA: už – 16, prieš – 0, susilaiko – 5.

2. SVARSTYTA. Pritarimas Klaipėdos universiteto veiklos optimizavimo priemonių 2018–2019 metų plano projektui.

Pranešėja – N. Laužikienė, Ugdymo ir kultūros departamento direktorė. Aiškina, kad sprendimo projektu prašoma pritarti Klaipėdos universiteto veiklos optimizavimo priemonių 2018–2019 metų plano projektui. Sprendimo projektas parengtas vadovaujantis Valstybinių universitetų tinklo optimizavimo plano įgyvendinimo priemonių, patvirtintų Lietuvos Respublikos Vyriausybės nutarimu. Priėmus šį sprendimą, būtų pritarta Klaipėdos universiteto veiklos optimizavimo priemonių plano 2018–2019 metams projektui, kurį patvirtinus ir sėkmingai įgyvendinus, pagerėtų šios aukštojo mokslo institucijos studijų ir mokslinių tyrimų kokybė, jų tarptautinis konkurencingumas bei sąsaja su Klaipėdos miesto ir kitų regiono savivaldybių socialinės-ekonominės plėtros poreikiais. Rengiant Klaipėdos universiteto veiklos optimizavimo priemonių plano 2018–2019 metams projektą, buvo konsultuojamasi su Klaipėdos miesto savivaldybės, kitų regiono savivaldybių bei asocijuotų verslo struktūrų atstovais bei ekspertais.

L. Dromantienė sako, kad priemonių planas apima labai daug išsamių ir detalizuotų priemonių. Lietuvos Respublikos Vyriausybė yra nurodžiusi parengti priemonių planą su Klaipėdos miesto ir regiono savivaldybėmis, verslo struktūromis. Yra pasirašytos bendradarbiavimo sutartys su visomis 15-a vakarų Lietuvos savivaldybėmis, taip pat verslo struktūromis. Trumpalaikėje strategijoje, 2 metų priemonių plane, stengiamasi apimti išsamias universiteto raidos priemones.

N. Puteikienė sako, kad prioritetuose labiausiai pasigedo, kad „minkštajai“ daliai – iš ko susideda klaipėdiečių gyvenimo aplinka, būtų skiriama daugiau dėmesio. Siūlo tiek miestui, tiek universitetui, dirbant toliau su šiuo planu, įsižiūrėti į humanitarinius, socialinius mokslus bei rasti adekvatų dialogą su savivaldybe ir miestu.

V. Čepas sako, kad didžiausi priekaištai Klaipėdos universitetui yra dėl to, kad jis neturi mokslo publikacijų moksliniuose žurnaluose. Mano, kad universitetai turi turėti teisę sudaryti sutartis su privačiomis įmonėmis ir savivaldybė neturėtų į tai kištis. Reikia džiaugtis, kad universitetas išliko. Stimulas, jog universitetas bus savarankiškas, tikrai skatins universiteto vadovybę paruošti tinkamas programas bei kviesti studentus iš užsienio šalių. Siūlo balsuoti už šį projektą.

A. Šulcas sako, kad miestas šiandien siekia, jog universitetas, kaip savarankiška institucija, išliktų. Priimamas formalus dokumentas, kuriame nėra rimtų savivaldybės įsipareigojimų, tačiau juo aiškiai pasakoma, kad miestas prisidės tiek kiek reikės, kad universitetas būtų gyvybingas, savarankiškas ir konkurencingas. Siūlo balsuoti už šį sprendimą.

A. Barbšys sako, kad nors plane mato ir labai gerų pasiūlymų, jam kelią abejonių, ar universitetas pasieks tokį lygį, kad būtų konkurencingas. Mano, kad ateityje savivaldybės indėlis į universitetą turėtų būti didesnis. Siūlo pritarti sprendimo projektui.

V. Grubliauskas sako, kad Taryba šiandien svarstydama universiteto veiklos optimizavimo priemonių planą pirmiausia siunčia žinią valstybei, ministerijai, bendruomenei, kaimyninėms savivaldybėms apie tai, kad Klaipėdos miesto savivaldybė ryžtingai siekia, kad savarankiškas universitetas Klaipėdos mieste būtų išsaugotas. Šiandien Taryba pritardama šitam planui, suvokia, kad miesto laukia didelė našta. Įtrauktis į universiteto valdymą tiek regiono savivaldos, tiek atstovų nuo miesto, tiek atstovų iš išorės aiškiai suponuoja suvokimą, kad ypatingai svarbių strateginių, o galbūt ir taktinių, priėmimas jau nebebus vien universiteto, uždaros bendruomenės, reikalas.

V. Grubliauskas sako, kad savo vardu prie sprendimo projekto yra parengęs ir pateikęs Tarybai protokolinį pavedimą: „įpareigoti Klaipėdos miesto savivaldybės administraciją iki 2018 m. rugpjūčio 1 d. įvertinti lėšų poreikį Klaipėdos universiteto veiklos optimizavimo 2018–2019 metų plano priemonių, kuriose numatytas Klaipėdos miesto savivaldybės prisidėjimas ir/ar įsipareigojimai, įgyvendinimui, taip pat integruoti atitinkamas priemones į Klaipėdos miesto savivaldybės 2018–2020 metų strateginį veiklos planą.“

Informuoja, kad Kultūros, švietimo ir sporto bei Finansų ir ekonomikos komitetai jungtiniame posėdyje pasiūlė papildyti pateiktą protokolinį pavedimą: po žodžių „taip pat“ įrašyti žodžius „pateikus komitetams ir tarybai“.

V. Grubliauskas siūlo apsispręsti dėl pritarimo siūlomam protokoliniam pavedimui su Kultūros, švietimo ir sporto bei Finansų ir ekonomikos jungtinio komiteto pasiūlytu pakeitimu. Bendru sutarimu pritarta protokoliniam pavedimui su pakeitimu.

NUSPRĘSTA.

2.1. „Pritarti sprendimo projektui. Priimti sprendimą dėl pritarimo Klaipėdos universiteto veiklos optimizavimo priemonių 2018–2019 metų plano projektui:

„1. Pritarti Klaipėdos universiteto veiklos optimizavimo priemonių 2018–2019 metų plano projektui (pridedama).

2. Įgalioti Klaipėdos miesto savivaldybės merą Vytautą Grubliauską pasirašyti 1 punkte nurodytą priemonių planą.

3. Skelbti šį sprendimą Klaipėdos miesto savivaldybės interneto svetainėje.“

2.2. Priimti protokolinį pavedimą: „Įpareigoti Klaipėdos miesto savivaldybės administraciją iki 2018 m. rugpjūčio 1 d. įvertinti lėšų poreikį Klaipėdos universiteto veiklos optimizavimo 2018–2019 metų plano priemonių, kuriose numatytas Klaipėdos miesto savivaldybės prisidėjimas ir (ar) įsipareigojimai, įgyvendinimui, taip pat, pateikus komitetams ir tarybai, integruoti atitinkamas priemones į Klaipėdos miesto savivaldybės 2018–2020 metų strateginį veiklos planą“.

BALSUOTA: už – 21, prieš – 0, susilaiko – 0.

3. SVARSTYTA. Atstovo delegavimas į Klaipėdos universiteto tarybą.

Pranešėja – E. Mantulova, Savivaldybės administracijos direktoriaus pavaduotoja. Aiškina, kad sprendimo projektu siūloma patvirtinti Klaipėdos miesto savivaldybės teikiamą kandidatą į Klaipėdos universiteto tarybą. Sprendimo projektu į Klaipėdos universiteto tarybą buvo teikiamas Savivaldybės administracijos direktorius S. Budinas. Siūlo atlikti sprendimo projekto pakeitimą ir vietoje S. Budino deleguoti Investicijų ir ekonomikos departamento direktorių R. Zulcą.

A. Barbšys mano, kad reikėtų deleguoti merą.

E. Mantulova sako, kad merą deleguoja Klaipėdos regiono plėtros taryba.

V. Žvikienė siūlo į Klaipėdos universiteto tarybą deleguoti Savivaldybės mero pavaduotoją J. Simonavičiūtę.

V. Grubliauskas sako, kad į tą poziciją, į kurią siūloma nuo savivaldybės deleguoti savivaldos atstovą, negali būti deleguotas politinio ar asmeninio pasitikėjimo valstybės tarnautojas.

E. Mantulova patikslina, kad Lietuvos Respublikos mokslo ir studijų įstatymas numato, kad į šią tarybą negali būti deleguojamas politinio (asmeninio) pasitikėjimo valstybės tarnautojas.

A. Šulcas siūlo į Klaipėdos universiteto tarybą deleguoti Ugdymo ir kultūros departamento direktorę N. Laužikienę.

N. Puteikienė sako, kad Tarybos reglamento nustatyta tvarka, pasiūlymai negali būti teikiami Tarybos posėdžio metu. Pritarus pasiūlymui, gali būti pažeistas Tarybos reglamentas, o priimtas sprendimas gali būti neteisėtas.

V. Žvikienė sako, kad pavardės keitimas Tarybos sprendimo projekto esmės nekeičia, nes tai yra korekcinio pobūdžio pakeitimas.

V. Žvikienė, frakcijos vardu, prašo 5 minučių pertraukos.

Pertrauka.

V. Žvikienė sako, kad po pasitarimo frakcijoje, taip pat pasitarus su Savivaldybės administracijos direktoriumi, siūloma sprendimo projektą koreguoti ir po „nusprendžia:“ rašyti: „Teikti Klaipėdos miesto savivaldybės administracijos Ugdymo ir kultūros departamento direktorės Nijolės Laužikienės kandidatūrą į Klaipėdos universiteto tarybą.“ Aiškina, kad N. Laužikienės kandidatūra siūloma, nes ji kuruoja šią sritį ir neabejojama, kad ji puikiai atstovaus Klaipėdos miesto savivaldybę šioje taryboje. Siūlo pritarti sprendimo projektui su pakeitimu.

NUSPRĘSTA. Pritarti sprendimo projektui (su pakeitimu). Priimti sprendimą dėl atstovo delegavimo į Klaipėdos universiteto tarybą:

„Teikti Klaipėdos miesto savivaldybės administracijos Ugdymo ir kultūros departamento direktorės Nijolės Laužikienės kandidatūrą į Klaipėdos universiteto tarybą.“

BALSUOTA: už – 18, prieš – 0, susilaiko – 3.

4. SVARSTYTA. Klaipėdos miesto savivaldybės tarybos 2016 m. balandžio 28 d. sprendimo Nr. T2-119 „Dėl Klaipėdos miesto savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“ pakeitimas.

Pranešėja – V. Kazakauskienė, Švietimo skyriaus vyriausioji patarėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2016 m. balandžio 28 d. sprendimo Nr. T2-119 „Dėl Klaipėdos miesto savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“ pakeitimo:

„1. Pakeisti Klaipėdos miesto savivaldybės bendrojo ugdymo mokyklų tinklo pertvarkos 2016–2020 metų bendrojo plano, patvirtinto Klaipėdos miesto savivaldybės tarybos 2016 m. balandžio 28 d. sprendimu Nr. T2-119 „Dėl Klaipėdos miesto savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, priedą (Tinklo pertvarkos priemonių įgyvendinimo planą):

1.1. papildyti 1.1.15 papunkčiu:

|  |  |  |  |  |  |  |
| --- | --- | --- | --- | --- | --- | --- |
| ” | 1.1.15. | Klaipėdos Baltijos gimnazija | Įgyvendinamos pagrindinio, vidurinio su inžineriniu ugdymu programos | Nuo 2018–2019 m. m. | Klaipėdos Baltijos gimnazija, vykdanti pagrindinio ugdymo II dalies, akredituotą vidurinio ir pagrindinio, vidurinio su inžineriniu ugdymu programas, ugdanti specialiųjų ugdymosi poreikių mokinius, turinčius judesio ir padėties sutrikimų, organizuojanti ugdymą nuotoliniu būdu | “; |

1.2. papildyti 1.1.16 papunkčiu:

|  |  |  |  |  |  |  |
| --- | --- | --- | --- | --- | --- | --- |
| „ | 1.1.16. | Klaipėdos Simono Dacho progimnazija | Taikomi Novatoriško verslumo ugdymo sampratos elementai | Nuo 2018–2019 m. m. | Klaipėdos Simono Dacho progimnazija, vykdanti pradinio, pagrindinio ugdymo I dalies ir kryptingo meninio ugdymo programas, taikanti Novatoriško verslumo ugdymo sampratos elementus  | “; |

1.3. papildyti 1.1.17 papunkčiu:

|  |  |  |  |  |  |  |
| --- | --- | --- | --- | --- | --- | --- |
| „ | 1.1.17. | Klaipėdos „Versmės“ progimnazija | Taikomi Klasikinio ugdymo sampratos elementai | Nuo 2019–2020 m. m. | Klaipėdos „Versmės“ progimnazija, vykdanti pradinio, pagrindinio ugdymo I dalies programas, taikanti Klasikinio ugdymo sampratos elementus  | “. |

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už –20 , prieš – 0, susilaiko – 0.

5. SVARSTYTA. Klaipėdos miesto savivaldybės tarybos 2016 m. gruodžio 22 d. sprendimo Nr. T2-297 „Dėl aptarnavimo teritorijų Klaipėdos miesto savivaldybės bendrojo ugdymo mokykloms priskyrimo“ pakeitimas.

Pranešėja – V. Kazakauskienė, Švietimo skyriaus vyriausioji patarėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-297 „Dėl aptarnavimo teritorijų Klaipėdos miesto savivaldybės bendrojo ugdymo mokykloms priskyrimo“ pakeitimo:

1. Pakeisti Klaipėdos miesto savivaldybės tarybos 2016 m. gruodžio 22 d. sprendimo Nr. T2‑297 „Dėl aptarnavimo teritorijų Klaipėdos miesto savivaldybės bendrojo ugdymo mokykloms priskyrimo“ priedą „Klaipėdos miesto savivaldybės bendrojo ugdymo mokyklų aptarnavimo teritorijos“:

1.1. pakeisti 2.1 papunktį ir jį išdėstyti taip:

|  |  |  |  |  |  |
| --- | --- | --- | --- | --- | --- |
| ” | 2.1. | Klaipėdos Simono Dacho progimnazija (Kuršių a. 2/3) | 1–8 klasės (bendrosios, kryptingo meninio ugdymo, novatoriško verslumo ugdymo elementų) | **Savivaldybės teritorijos gatvės:** Aukštoji g., Bažnyčių g., Bokštų g., Bružės g., Danės g., Daržų g., Didžioji Vandens g., K. Donelaičio g., Galinė g., H. Manto g. (iki S. daukanto g.), Jono g., Jūros g., Kalvių g., J. Karoso g., Kepėjų g., Kurpių g., Laivų skg., Liepų g., Ligoninės g., Mažoji Smilties g., M. Mažvydo al., Mėsininkų g., Naujojo sodo g., Naujoji Uosto g. (iki S. Daukanto g.), Pasiuntinių g., Pilies g. (iki Bružės g.), Puodžių g., Skerdėjų g., Smiltynės g., Sukilėlių g., Šaltkalvių g., Šaulių g. (iki S. Daukanto g.), M. Šerniaus g., S. Šimkaus g., Teatro g., Tiltų g., Tomo g., Turgaus g., Vytauto g., Vežėjų g., Uosto g. (iki Gegužės g.), Žvejų g. Priimant asmenis į novatoriško verslumo ugdymo elementų klases, pagal poreikį vykdomas motyvacijos vertinimas  | “; |

* 1. pakeisti 2.4 papunktį ir jį išdėstyti taip:

|  |  |  |  |  |  |
| --- | --- | --- | --- | --- | --- |
| ” | 2.4. | Klaipėdos Maksimo Gorkio progimnazija (S. Daukanto g. 5) | 1–8 klasės (bendrosios) | **Savivaldybės teritorijos gatvės:** Ajerų g., Akacijų g., Akmenų g., Alytaus g., Anykščių g., Antrosios Melnragės g., Apynių g., Arimų g., Artojo g., Audros g., Aukštoji g., Austėjos g., Aušrinės g., Aušros g., Ąžuolų g., V. Bajoro g., Baltijos 1-oji–14-oji g., Bangpūčio g., Bažnyčių g., Vilhelmo Berbomo g., Beržų g., Biržų g., Blušių g., Bokštų g., Bružės g., Miko Buntino g., Burių g., Dailėsg., Dailidžių g., Danės g., Dariaus ir Girėno g., Daržų g., Daugulių g., S. Daukanto g., Debesų g., Didžioji Vandens g., Dobilo 1-oji, 2-oji g., K. Donelaičio g., Dragūnų g., Draugystės 1-oji–3-oji g., Drebulių g., Druskininkų g., Dvaro g., Eglių g., Erškėtrožių g., Gabijos g., Galinė g., Garažų g., Gedviliškės g., Gegužės g., Geležinkelio g., Gintaro g., Girininkijos g., L. Giros g., Griaustinio g., Gubojų g., Gudobelių g., Gulbių g., Inkaro 1-oji–3-ioji g., Įgulos g., Martyno Jankaus g., J. Janonio g., Jaunimo g., Jazminų g., Jogučių g., Jono g., Butkų Juzės g., Jūratės g., Jūros g., Kadagių g., Kalvių g., Kalvos g., I. Kanto g., Kareivinių g., Karklų g., J. Karoso g., Kaštonų g., Kepėjų g., Kėdainių g., Klaipėdos g., Klevų g., Kopų g., Kranto g., Kretingos g., Kupiškio g., Kurpių g., Labrenciškės g., Labrencų Dvaro g., Laivų skg., Lazdynų g., Lendrūnų g., Levandrų g., Prano Lideikio g., Liepojos g., Liepų g., Lietaus g., lietuvininkų a., Ligoninės g., Malūnininkų g., H. Manto g., Maumedžių g., Medeinos g., Mažoji Smilties g., Mažoji Vandens g., Mažojo Kaimelio g., M. Mažvydo al., Medelyno g., Medžiotojų g., Mėsininkų g., Mildos g., Miško g., Molėtų g., Molo g., Naujojo sodo g., Naujoji Uosto g., Neringos 1-oji, 2-oji g., Nėgių g., S. Nėries g., Otų g., Pajūrio g., Pakrantės g., Pakruojo g., Palangos g., Pamario g., Panevėžio g., Paribio g., Parko g., Pasiuntinių g., Pasvalio g., Perkūno g., Pilies g., Pievų g., Pievų tako g., Pylimo g., Plytų g., Prienų g., Priestočio g., Pušyno g., Pušyno skg., Puodžių g., Putinų g., Plytinės g., Jurgio Plonaičio g., Radviliškio g., Ramioji g., Raseinių g., Rasytės g., Ratilų g., Rėvos g., Ringelio g., Rokiškio g., Ruonių g., Salos g., Sankryžos g., Savanorių g., Senvagės g., Serviso g., Erdmono Simonaičio g., Skardžio g., Skautų g., Skerdėjų g., Skersinė g., Skroblų g., Slengių g., Slėnio g., Smalininkų g., Smėlio g., Smilčių g., Smilgų g., Smilties pylimo g., Smiltynės g., Sodų g., Sportininkų g., Stadiono g., Stalupėnų g., Stoklių g., Stoties g., Stovyklos g., Sukilėlių g., Sūkurio g., Šaltinio g, Šaltkalvių g., Šarlotės g., Šaulių g., M. Šerniaus g., Šiaurės pr., Šilo g., Šilėnų g., Šilojų g., Šiltnamių g., S. Šimkaus g., Šlaito g., Šlakių g., Šlamučių g., Šlavegių g., Šventosios g., Šviesos g., Švyturio g., Takoskyros g., Tauralaukio g., Tauro 1-oji–18‑oji g., Teatro g., Tėkmės g., Tiltų g., Titnago g., Tomo g., Topolių g., Trilapio g., Tujų g., Tuopų g., Turgaus g., Turistų g., Ukmergės g., Uosių g., Uosto g., Utenos g., Užupio g., Vaivorykštės g., Vaivos g., Valstiečių g., Vasarotojų g., Versmės g. Veterinarijos g., Vežėjų g., Vėjo g., Vėtros g., Vienybės g., Vilties g., Virkučių g., Viršutinė g., Vytauto g., Zarasų g., J. Zauerveino g., J. Zembrickio g., Žemynos g., Žilvičių g., Žiobrių g., Žolynų g., Žvaigždžių g., Žvejonės g., Žvejų g. | “; |
| Humanistinės kultūros ugdymo elementų klasės | **Savivaldybės teritorija.** Priimant asmenis, pagal poreikįvykdomas motyvacijosvertinimas |

1.3. pakeisti 2.17 papunktį ir jį išdėstyti taip:

|  |  |  |  |  |  |
| --- | --- | --- | --- | --- | --- |
| „ | 2.17. | Klaipėdos „Verdenės“ progimnazija (Kretingos g. 22) | 1–8 klasės (bendrosios) | **Savivaldybės teritorijos gatvės:** Ajerų g., Alytaus g., Anykščių g., Aušrinės g., Ąžuolų g., V. Bajoro g., Baltijos 1-oji–14-oji g., Vilhelmo Berbomo g., Biržų g., Blušių g., Miko Buntino g., Dailės g., Dailidžių g., Dobilo 1-oji, 2-oji g., Dragūnų g., Draugystės 1-oji–3-oji g., Gedviliškės g., Geležinkelio g., Girininkijos g., L. Giros g., Gubojų g., H. Manto g. (nuo viaduko), Inkaro 1-oji–3-ioji g., Įgulos g., Martyno Jankaus g., Jogučių g., Jūratės g., Kaštonų g., Kėdainių g., Klevų g., Kranto g., Kretingos g., Kupiškio g., Labrenciškės g., Labrencų Dvaro g., Lendrūnų g., Prano Lideikio g., Liepojos g., Mažojo Kaimelio g., Medelyno g., Miško g., Molėtų g., Neringos 1-oji, 2-oji g., Pakrantės g., Pakruojo g., Panevėžio g., Parko g., Pasvalio g., Pievų g., Prienų g., Putinų g., Plytinės g., Jurgio Plonaičio g., Radviliškio g., Raseinių g., Ratilų g., Rėvos g., Rokiškio g., Salos g., Savanorių g., Senvagės g., Serviso g., Erdmono Simonaičio g., Skardžio g., Slėnio g., Smalininkų g., Stoklių g., Šaltinio g, Šarlotės g., Šiaurės pr., Šilojų g., Šiltnamių g., Šlamučių g., Šlavegių g., Šviesos g., Takoskyros g., Tėkmės g., Topolių g., Ukmergės g., Utenos g., Valstiečių g., Versmės g. Veterinarijos g., Zarasų g., Žilvičių g., Žolynų g. | “; |

1.4. pakeisti 3.4 papunktį ir jį išdėstyti taip:

|  |  |  |  |  |  |
| --- | --- | --- | --- | --- | --- |
| „ | 3.4. | Klaipėdos Baltijos gimnazija (Baltijos pr. 51)  | I–II klasės (bendrosios) | **Savivaldybės teritorijos gatvės:** Agluonos g., Aguonų g., Alyvų g., Artojo g., Audėjų g., Aukštaičių g., baltijos pr. (nuo Šilutės pl. iki Minijos g.), Balandžių g., Barškių g., Bičiulių g., Bijūnų g., Birutės g., Darželio g., debreceno g. (lyginiai), Deimės g., Dienovidžio g., Dubysos g. (nuo Minijos g. iki Šilutės pl.), Dzūkų g., Gegučių g., Gerdaujos g., Gilijos g., Giraitės g., Graumenės g., Griežupės g., Jaunystės g., Joniškės g., Jotvingių g., Jurginų g., Jūreivių g., Kalnupės g., Kapsų g., Kauno g., Klemiškės g., Kombinato g., Paryžiaus Komunos g., Kražių g., Kuosų g., Labguvos g., Lakštučių g., Lankiškių g., Laukų g., Lelijų g., Mechanizacijos g., Medikių g., Medvėgalio g., Merkio g., Minijos g., Mituvos g., Mokyklos g., Naglio g., Naikupės g. (nelyginiai), Naktigonės g., nemuno g. (iki Naikupės g.), Nidos g., Obelų g., Panoramos g., Poilsio g., Priegliaus g., Ragainės g., Raganių 1-oji–4-oji g., Rambyno g., Rasos g., Raudonės g., Renetų g., Ryto g., Ryšininkų g., Rumpiškės g., Rūko g., Rūtų g., Saulės g., Saulėlydžio g., Saulėtekio g., Sausio 15-osios g. (lyginiai), Skinijos g., Slyvų g., Spindulio g., Strėvos g., Sudmantų g., Sulupės g., Šatrijos g., Šermukšnių g., Šienpjovių g., Šilutės pl. (nuo Sausio 15-osios g. iki Debreceno g.), Šturmanų g., Taikos pr. (nuo Sausio 15-osios g. iki Debreceno g.), Technikos g., Tekintojų g., Telšių g., Tilžės g., Tylos g., Tolminkiemio g., Trinyčių g., Tulpių g., Užlaukio g., Varnėnų g., Varnių g., Vasaros g., Verpėjų g., Vėluvos g., Vyšnių g., zanavykų g., Žalgirio g., Žemaičių g., Žuvėdrų tako g., Žvelsos g., **ir kitų savivaldybių teritorijos**  | “; |
| Inžinerinio ugdymo, EMILE, nuotolinės, nuotolinės lituanistinės, ligoninės klasės ir klasės, pritaikytos judėjimo negalią turintiems asmenims | **Savivaldybės teritorija ir kitų savivaldybių teritorijos.** Priimant asmenis į inžinerinio ugdymo klases, pagal poreikį vykdomas motyvacijos vertinimas |

1.5. pakeisti 3.12 papunktį ir jį išdėstyti taip:

|  |  |  |  |  |  |
| --- | --- | --- | --- | --- | --- |
| ” | 3.12. | Klaipėdos „Žemynos“ gimnazija (Kretingos g. 23) | I–II klasės (bendrosios) | **Savivaldybės teritorijos gatvės:** Ajerų g., Akacijų g., Akmenų g., Alytaus g., Anykščių g., Antrosios Melnragės g., Apynių g., Arimų g., Audros g., Austėjos g., Aušrinės g., Aušros g., Ąžuolų g., V. Bajoro g., Baltijos 1-oji–14-oji g., Bangpūčio g., Vilhelmo Berbomo g., Beržų g., Biržų g., Blušių g., Miko Buntino g., Burių g., Dailės g., Dailidžių g., Dariaus ir Girėno g. (lyginiai), Daugulių g., Debesų g., Dobilo 1-oji, 2-oji g., Dragūnų g., Draugystės 1-oji–3‑ioji g., Drebulių g., Druskininkų g., Dvaro g., Eglių g., Erškėtrožių g., Gabijos g., Gedviliškės g., Geležinkelio g., Girininkijos g., L. Giros g., Gubojų g., Gudobelių g., Inkaro 1-oji–3‑ioji g., Įgulos g., Martyno Jankaus g., Jaunimo g., Jazminų g., Jogučių g., Jūratės g., Kadagių g., Kareivinių g., Kaštonų g., Kėdainių g., Klaipėdos g., Klevų g., Kopų g., Kranto g., Kretingos g., Kupiškio g., Labrenciškės g., Labrencų Dvaro g., Lazdynų g., Lendrūnų g., Prano Lideikio g., Liepojos g., Lietaus g., Malūnininkų g., H. Manto g. (nuo viaduko), Maumedžių g., Mažojo Kaimelio g., Medeinos g., Medelyno g., Mildos g., Miško g., Molėtų g., Molo g., Neringos 1-oji, 2-oji g., Nėgių g., Otų g., Pajūrio g., Pakrantės g., Pakruojo g., Palangos g., Pamario g., Panevėžio g., Paribio g., Parko g., Pasvalio g., Perkūno g., Pievų g., Prienų g., Pušyno g., Pušyno skg., Putinų g., Plytinės g., Jurgio Plonaičio g., Radviliškio g., Raseinių g., Rasytės g., Ratilų g., Ringelio g., Rėvos g., Rokiškio g., Ruonių g., Salos g., Savanorių g., Senvagės g., Serviso g., Erdmono Simonaičio g., Skardžio g., Skautų g., Skersinė g., Skroblų g., Slengių g., Slėnio g., Smalininkų g., Smėlio g., Smilčių g., Smilgų g., Smilties pylimo g., Sportininkų g., Stadiono g., Stalupėnų g., Stoklių g., Stoties g., Stovyklos g., Šaltinio g, Šarlotės g., Šiaurės pr., Šilėnų g., Šilo g., Šilojų g., Šiltnamių g., Šlaito g., Šlakių g., Šlamučių g., Šlavegių g., Šventosios g., Šviesos g., Švyturio g., Takoskyros g., Tauralaukio g., Tauro 1-oji–18-oji g., Tėkmės g., Topolių g., Tujų g., Tuopų g., Ukmergės g., Utenos g., Uosių g., Užupio g., Turistų g., Vaivorykštės g., Vaivos g., Valstiečių g., Vasarotojų g., Versmės g. Veterinarijos g., Vėjo g., Vėtros g., Vienybės g., Virkučių g., Viršutinė g., Zarasų g., Žemynos g., Žilvičių g., Žiobrių g., Žolynų g., Žvaigždžių g., Žvejonės g., **ir kitų savivaldybių teritorijos** | “. |
| Klasikinio ugdymo elementų klasės | **Savivaldybės teritorija.** Priimant asmenis, pagal poreikį vykdomas motyvacijos vertinimas |

Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 19, prieš – 0, susilaiko – 0.

6. SVARSTYTA. Klasių ir mokinių skaičiaus savivaldybės bendrojo ugdymo mokyklose 2018–2019 mokslo metams nustatymas.

Pranešėja – V. Kazakauskienė, Švietimo skyriaus vyriausioji patarėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl klasių ir mokinių skaičiaus savivaldybės bendrojo ugdymo mokyklose 2018–2019 mokslo metams nustatymo:

 „1. Nustatyti klasių ir mokinių skaičių savivaldybės bendrojo ugdymo mokyklose 2018–2019 mokslo metams (priedas).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 21, prieš – 0, susilaiko – 0.

7. SVARSTYTA. Klaipėdos miesto savivaldybės tarybos 2016 m. gruodžio 22 d. sprendimo Nr. T2-298 „Dėl Ikimokyklinio ir priešmokyklinio ugdymo organizavimo modelių Klaipėdos miesto savivaldybės švietimo įstaigose aprašo patvirtinimo“ pakeitimas.

Pranešėja – V. Kazakauskienė, Švietimo skyriaus vyriausioji patarėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-298 „Dėl Ikimokyklinio ir priešmokyklinio ugdymo organizavimo modelių Klaipėdos miesto savivaldybės švietimo įstaigose aprašo patvirtinimo“ pakeitimo:

„1. Pakeisti Ikimokyklinio ir priešmokyklinio ugdymo organizavimo modelių Klaipėdos miesto savivaldybės švietimo įstaigoseaprašą, patvirtintą Klaipėdos miesto savivaldybės tarybos 2016 m. gruodžio 22 d. sprendimu Nr. T2-298 „Dėl Ikimokyklinio ir priešmokyklinio ugdymo organizavimo modelių Klaipėdos miesto savivaldybės švietimo įstaigose aprašo patvirtinimo“, ir 17.4.2.1 papunktį išdėstyti taip:

„17.4.2.1. siekiant gerinti vaikų sveikatą, tenkinti individualius jų saviraiškos poreikius bei užtikrinti Švietimo įstaigos veiklos savitumą, į Ikimokyklinio ugdymo programą ir Priešmokyklinio ugdymo bendrąją programą gali būti integruojamos neformaliojo vaikų švietimo (toliau – NVŠ) programos, vykdomos ugdymo proceso metu. Rekomenduojama, kad viena iš NVŠ programų būtų skirta vaikų sveikatos saugojimo ir judėjimo kompetencijai ugdyti, kita (-os) – meninei (muzikos, vaidybos, dailės, šokio) ir kitoms kompetencijoms (komunikavimo, socialinės, pažinimo) ugdyti. NVŠ programos rengiamos, tvirtinamos ir derinamos vadovaujantis šio Aprašo 10 punkto nuostatomis.

Vykdomų programų sąrašas skelbiamas Švietimo įstaigos interneto svetainėse. Pagal NVŠ programas užsiėmimus pogrupiais veda neformaliojo švietimo mokytojas (auklėtojas). NVŠ programų skaičius Švietimo įstaigoje priklauso nuo joje veikiančių Grupių skaičiaus:

|  |  |  |  |
| --- | --- | --- | --- |
| Grupių skaičius Švietimo įstaigoje | Maksimalus NVŠ programų skaičius | Maksimalus NVŠ mokytojo (auklėtojo) etatų skaičius | “ |
| Iki 6 | 2 | 1,0 |  |
| Iki 9 | 3 | 1,5 |  |
| Iki 12  | 4 | 2,0 |  |
| Iki 15 | 5 | 2,5 |  |
| Iki 18 | 6 | 3,0 |  |
| 19 ir daugiau | 8 | 4,0 | . |

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 21, prieš – 0, susilaiko – 0.

8. SVARSTYTA. Darbo sutarties su E. Kvederiu nutraukimas.

Pranešėja – Gelžinytė-Litinskienė, Personalo skyriaus vedėja.

NUSPRĘSTA. Pritarti sprendimo projektui. Priimti sprendimą dėl darbo sutarties su
E. Kvederiu nutraukimo:

„1. Nutraukti 2018 m. vasario 23 d. 2014 m. spalio 17 d. Darbo sutartį Nr. 2226, sudarytą su Edmundu Kvederiu, Klaipėdos „Smeltės“ progimnazijos direktoriumi, ir išmokėti piniginę kompensaciją už nepanaudotas kasmetines atostogas.

2. Įpareigoti Liną Kantautienę, Klaipėdos „Smeltės“ progimnazijos direktoriaus pavaduotoją ugdymui, per 3 dienas pranešti apie biudžetinės įstaigos vadovo atleidimą Juridinių asmenų registro tvarkytojui.

3. Pavesti Linai Kantautienei, Klaipėdos „Smeltės“ progimnazijos direktoriaus pavaduotojai ugdymui, nuo 2018 m. vasario 26 d. laikinai vykdyti įstaigos vadovo funkcijas, kol teisės aktų nustatyta tvarka bus paskirtas įstaigos vadovas.“

BALSUOTA: už – 21, prieš – 0, susilaiko – 0.

9. SVARSTYTA. Pareiginės algos pastoviosios dalies koeficientų nustatymas švietimo įstaigų vadovams.

Pranešėja – Gelžinytė-Litinskienė, Personalo skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl pareiginės algos pastoviosios dalies koeficientų nustatymo švietimo įstaigų vadovams:

„1. Nustatyti nuo 2018 m. vasario 1 d. pareiginės algos pastoviosios dalies koeficientus šiems Klaipėdos miesto švietimo įstaigų vadovams:

1.1. Birutei Bartašiūtei, Klaipėdos „Saulėtekio“ progimnazijos direktorei, – 9,57 (9,11 + 5 %) baziniais dydžiais;

1.2. Vidai Martinkienei, Klaipėdos lopšelio-darželio „Versmė“ direktorei, – 10,64 (9,25 + 15 %) baziniais dydžiais.

2. Įgalioti Klaipėdos miesto savivaldybės merą Vytautą Grubliauską įforminti įstaigų vadovų darbo sutartyse šio sprendimo 1 punktu nustatytus pareiginės algos koeficientus.“

BALSUOTA: už – 21, prieš – 0, susilaiko – 0.

10. SVARSTYTA. Pritarimas projekto „Dviračių ir pėsčiųjų tako nuo Paryžiaus Komunos g. iki Jono kalnelio tiltelio įrengimas“ įgyvendinimui.

Pranešėja – E. Jurkevičienė, Projektų skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos, Miesto ūkio ir aplinkosaugos bei Miesto plėtros ir strateginio planavimo komitetai.

E. Jurkevičienė prašo leisti patikslinti sprendimo apskundimo tvarką ir ją išdėstyti taip:

„Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administracinio teismo Klaipėdos rūmams per vieną mėnesį nuo šio sprendimo paskelbimo dienos.“

V. Grubliauskas siūlo pritarti sprendimo projektui su siūlomu pakeitimu.

NUSPRĘSTA. Pritarti sprendimo projektui (su pakeitimu). Priimti sprendimą dėl pritarimo projekto „Dviračių ir pėsčiųjų tako nuo Paryžiaus Komunos g. iki Jono kalnelio tiltelio įrengimas“ įgyvendinimui:

„1. Pritarti projekto „Dviračių ir pėsčiųjų tako nuo Paryžiaus Komunos g. iki Jono kalnelio tiltelio įrengimas“ (toliau – Projektas) įgyvendinimui, teikiant paraišką Europos Sąjungos struktūrinių fondų finansinei paramai gauti.

2. Užtikrinti Projekto bendrąjį finansavimą Klaipėdos miesto savivaldybės biudžeto lėšomis – ne mažiau kaip 15 proc. tinkamų Projekto išlaidų bei netinkamų, tačiau šiam Projektui įgyvendinti būtinų lėšų padengimą ir tinkamų išlaidų dalį, kurios nepadengia Projektui skiriamas finansavimas.

3. Užtikrinti Projekto veiklų tęstinumą 5 metus po Projekto įgyvendinimo pabaigos.“

BALSUOTA: už – 21, prieš – 0, susilaiko – 0.

11. SVARSTYTA. Klaipėdos miesto savivaldybės tarybos 2013 m. gruodžio 18 d. sprendimo Nr. T2-327 „Dėl trumpalaikės ir ilgalaikės socialinės globos išlaidų iš savivaldybės biudžeto finansavimo maksimalaus dydžio patvirtinimo“ pakeitimas.

Pranešėja – A. Liesytė, Socialinės paramos skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2013 m. gruodžio 18 d. sprendimo Nr. T2-327 „Dėl trumpalaikės ir ilgalaikės socialinės globos išlaidų iš savivaldybės biudžeto finansavimo maksimalaus dydžio patvirtinimo“ pakeitimo:

1. Pakeisti Klaipėdos miesto savivaldybės tarybos 2013 m. gruodžio 18 d. sprendimą Nr. T2‑327 „Dėl trumpalaikės ir ilgalaikės socialinės globos išlaidų iš savivaldybės biudžeto finansavimo maksimalaus dydžio patvirtinimo“ ir 1.1 papunktį išdėstyti taip:

„1.1.senyvo amžiaus ir suaugusiems asmenims su negalia – iki 17 bazinių socialinių išmokų per mėnesį.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

BALSUOTA: už – 21, prieš – 0, susilaiko – 0.

12. SVARSTYTA. Klaipėdos miesto savivaldybės visuomenės sveikatos stebėsenos 2016 metų ir Klaipėdos miesto savivaldybės vykdomų visuomenės sveikatos priežiūros funkcijų įgyvendinimo 2017 metų ataskaitų patvirtinimas.

Pranešėja – J. Asadauskienė, Sveikatos apsaugos skyriaus vedėja.

V. Grubliauskas informuoja, kad Sveikatos ir socialinių reikalų bei Finansų ir ekonomikos komitetai sprendimo projektui pritarė be pastabų, tačiau yra gautas Savivaldybės administracijos raštas dėl sprendimo projekto patikslinimo.

J. Asadauskienė aiškina, kad rengiant sprendimo projektą buvo padaryta techninė klaida, nes vietoje panaudotų lėšų buvo įrašytos nepanaudotos lėšos.

N. Puteikienė sako, kad tikisi, jog Savivaldybės administracija ir Tarybos dauguma, atsižvelgusi į pateiktą ataskaitą padarys išvadą ir papildys Strateginį veiklos planą priemonėmis, kurios neleistų Klaipėdai pagal 10 rodiklių pirmauti Lietuvoje kaip blogiausiam tose srityse miestui. Jei savivaldybė negali ar nemoka inicijuoti tam tikrų veiklų, siūlo kreiptis į mokslininkus.

A. Razbadauskas sako, kad Klaipėdos visuomenės sveikatos biuras dirba šiuolaikiškai ir novatoriškai. Siūlo pritarti sprendimo projektui.

V. Grubliauskas siūlo apsispręsti dėl pritarimo Savivaldybės administracijos siūlomam pakeitimui. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės visuomenės sveikatos stebėsenos 2016 metų ir Klaipėdos miesto savivaldybės vykdomų visuomenės sveikatos priežiūros funkcijų įgyvendinimo 2017 metų ataskaitų patvirtinimo:

„1. Patvirtinti pridedamas:

1.1. Klaipėdos miesto savivaldybės visuomenės sveikatos stebėsenos 2016 metų ataskaitą;

1.2. Klaipėdos miesto savivaldybės vykdomų visuomenės sveikatos priežiūros funkcijų įgyvendinimo 2017 metų ataskaitą.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 16, prieš – 0, susilaiko – 4.

13. SVARSTYTA. Klaipėdos miesto savivaldybės tarybos 2010 m. liepos 29 d. sprendimo Nr. T2-200 „Dėl nekilnojamojo turto mokesčio lengvatų Klaipėdos miesto istorinėse dalyse teikimo“ pakeitimas.

Pranešėja – K. Petraitienė, Mokesčių skyriaus vedėja. Informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai, tačiau buvo gauta Vyriausybės atstovo pastaba – atlikti sprendimo projekto antikorupcinį vertinimą. Antikorupcinio vertinimo pažyma prie sprendimo projekto pridėta.

A. Šulcas sako, kad jis Finansų ir ekonomikos komitetui teikė savo 2 pasiūlymus dėl rėmimo tvarkos pakeitimo, nes savivaldybė suteikia lengvatas verslo subjektams, kurie įvykdo finansinius, viešosios tvarkos pažeidimus. Teigia, kad kitam Tarybos posėdžiui pateiks sprendimų projektus dėl tvarkų pakeitimo.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2010 m. liepos 29 d. sprendimo Nr. T2-200 „Dėl nekilnojamojo turto mokesčio lengvatų Klaipėdos miesto istorinėse dalyse teikimo“ pakeitimo:

„1. Pakeisti Klaipėdos miesto savivaldybės tarybos 2010 m. liepos 29 d. sprendimą Nr. T2 200 „Dėl nekilnojamojo turto mokesčio lengvatų Klaipėdos miesto istorinėse dalyse teikimo“:

1.1. pakeisti nurodytu sprendimu patvirtintą Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, etnografiniais verslais, tvarkos aprašą ir jį išdėstyti nauja redakcija (pridedama);

1.2. pakeisti nurodytu sprendimu patvirtintą Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą, tvarkos aprašą ir jį išdėstyti nauja redakcija (pridedama);

1.3. pakeisti nurodytu sprendimu patvirtintą Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse kompleksinį pastatų fasadų ar stogų tvarkymą arba įrengusiems mažosios architektūros ar puošybos elementus, tvarkos aprašą ir jį išdėstyti nauja redakcija (pridedama).

2. Nustatyti, kad šis sprendimas taikomas, apskaičiuojant nekilnojamojo turto mokesčio lengvatą už 2018 metus ir vėlesnius mokestinius laikotarpius.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 21, prieš – 0, susilaiko – 0.

14. SVARSTYTA. Atleidimas VšĮ „Mažųjų pasaulis“ nuo vietinės rinkliavos už leidimo įrengti išorinę reklamą išdavimą.

Pranešėja – K. Petraitienė, Mokesčių skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos komitetas, Kultūros, švietimo ir sporto komitetas sprendimo projektui nepritarė.

A. Cesiulis sako, kad VšĮ „Mažųjų pasaulis“ eilę metų nereaguoja į komiteto išsakytas pastabas, todėl komiteto nariai vienbalsiai nepritarė sprendimo projektui, siūlo nepritarti ir Tarybai.

K. Petraitienė sako, kad pagrindinės pastabos yra, kad įstaiga neugdo vaikų su negalia ir neteikia jiems paramos. Įstaiga informavo, kad jie neturi sąlygų priimti vaikus su negalia, todėl jų ir neugdo. Aiškina, kad pagal savivaldybės priimtą tvarką, tai netrukdo suteikti lengvatą šiai įstaigai.

A. Grublys sako, kad ši įmonė per 3 metus nesugebėjo sutvarkyti reklamos, todėl siūlo pritarti komiteto siūlymui.

S. Budinas sako, kad pagal patvirtintą tvarką šis juridinis subjektas atitinka reikalavimus ir nėra teisės spręsti, ar jie patinka, ar nepatinka. Teigia, kad nepritarus sprendimo projektui, bus pagrindas įstaigai apskųsti sprendimą.

V. Grubliauskas aiškina, kad norint nepritarti šios įstaigos atleidimui nuo vietinės rinkliavos, Tarybai turėjo būti pateiktas ir sprendimo projektas dėl neatleidimo.

V. Grubliauskas siūlo apsispręsti dėl pritarimo Kultūros, švietimo ir sporto komiteto siūlymui. Balsavimu (už – 10, prieš – 8, susilaiko – 3) nepritarta siūlymui.

NUSPRĘSTA. Pritarti sprendimo projektui. Priimti sprendimą dėl atleidimo VšĮ „Mažųjų pasaulis“ nuo vietinės rinkliavos už leidimo įrengti išorinę reklamą išdavimą:

„Atleisti savivaldybės biudžeto sąskaita VšĮ ,,Mažųjų pasaulis“ (kodas 302832664) nuo 83,00 Eur vietinės rinkliavos už leidimo įrengti išorinę reklamą Kretingos g. 177, Klaipėdoje, išdavimą už laikotarpį nuo 2018 01 01 iki 2018 12 31 mokėjimo.“

BALSUOTA: už – 11, prieš – 4, susilaiko – 5.

15. SVARSTYTA. Asociacijos Lietuvos ornitologų draugijos atleidimas nuo vietinės rinkliavos už leidimo įrengti išorinę reklamą išdavimą.

Pranešėja – K. Petraitienė, Mokesčių skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl asociacijos Lietuvos ornitologų draugijos atleidimo nuo vietinės rinkliavos už leidimo įrengti išorinę reklamą išdavimą:

„Atleisti savivaldybės biudžeto sąskaita asociaciją Lietuvos ornitologų draugiją (kodas 191692933) nuo 4225,00 Eur vietinės rinkliavos už leidimo įrengti išorinę reklamą Joniškės g., Šiaurės pr. ir Universiteto al., Klaipėdoje, išdavimą už laikotarpį nuo 2018-01-01 iki 2020-12-31 mokėjimo.“

BALSUOTA: už – 21, prieš – 0, susilaiko – 0.

16. SVARSTYTA. Klaipėdos miesto savivaldybės aplinkos apsaugos rėmimo specialiosios programos 2017 metų priemonių vykdymo ataskaitos patvirtinimas.

Pranešėja –R. Jievaitienė, Aplinkos kokybės skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės aplinkos apsaugos rėmimo specialiosios programos 2017 metų priemonių vykdymo ataskaitos patvirtinimo:

„1. Patvirtinti Klaipėdos miesto savivaldybės aplinkos apsaugos rėmimo specialiosios programos 2017 metų priemonių vykdymo ataskaitą (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 15, prieš – 1, susilaiko – 2.

17. SVARSTYTA. Klaipėdos miesto savivaldybės aplinkos apsaugos rėmimo specialiosios programos 2018 metų priemonių patvirtinimas.

Pranešėja –R. Jievaitienė, Aplinkos kokybės skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai. Finansų ir ekonomikos komitetas rekomendavo Savivaldybės administracijai išnagrinėti galimybę dėl 3-čios taršos matavimo stotelės įrengimo miesto šiaurinėje dalyje.

A. Šulcas sako, jog norėtų, kad komiteto pasiūlymas būtų fiksuotas kaip protokolinis pavedimas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės aplinkos apsaugos rėmimo specialiosios programos 2018 metų priemonių patvirtinimo:

„1. Patvirtinti Klaipėdos miesto savivaldybės aplinkos apsaugos rėmimo specialiosios programos 2018 metų priemones (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 20, prieš – 0, susilaiko – 1.

18. SVARSTYTA. Klaipėdos miesto savivaldybės tarybos 2017 m. birželio 29 d. sprendimo Nr. T2-141 „Dėl Komunalinių atliekų kiekio deklaravimo tvarkos aprašo patvirtinimo“ pakeitimas.

Pranešėja –R. Jievaitienė, Aplinkos kokybės skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2017 m. birželio 29 d. sprendimo Nr. T2-141 „Dėl Komunalinių atliekų kiekio deklaravimo tvarkos aprašo patvirtinimo“ pakeitimo:

„1. Pakeisti Komunalinių atliekų kiekio deklaravimo tvarkos aprašą, patvirtintą Klaipėdos miesto savivaldybės tarybos 2017 m. birželio 29 d. sprendimu Nr. T2-141 „Dėl Komunalinių atliekų kiekio deklaravimo tvarkos aprašo patvirtinimo“:

1.1. pakeisti 6 punktą ir jį išdėstyti taip:

„6. Viename žemės sklype gali būti taikomas ne vienas metinės Vietinė rinkliavos administravimo būdas (pagal pagrindinę tikslinę nekilnojamojo turto naudojimo paskirtį ir plotą arba deklaruojamų komunalinių atliekų kiekį), jei UAB Klaipėdos regiono atliekų tvarkymo centrui (toliau – KRATC) be didelių ekonominių sąnaudų bus įmanoma patikrinti perduodamų tvarkyti komunalinių atliekų kiekio atitiktį deklaruotajam.“;

1.2. pakeisti 7 punktą ir jį išdėstyti taip:

„7. Vietinės rinkliavos mokėtojai gali deklaruoti komunalinių atliekų kiekį už ateinančius metus ne vėliau kaip iki lapkričio 30 d. imtinai, o naujai įsisteigę ar pradėję veiklą arba įgiję nuosavybės ar kitą teisę į nekilnojamąjį turtą – per 30 kalendorinių dienų nuo įsisteigimo ar veiklos pradžios arba nuosavybės ar kitos teisės į nekilnojamąjį turtą įgijimo momento. Kiekvienais metais KRATCel. paštu primena žinomiems deklarantams apie atliekų kiekio deklaravimo laikotarpio pabaigą: pirmą kartą – likus 60 d., antrą kartą – likus 30 dienų.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 20, prieš – 0, susilaiko – 1.

19. SVARSTYTA. Klaipėdos miesto savivaldybės tarybos 2011 m. birželio 30 d. sprendimo Nr. T2-215 „Dėl Šilumos tiekėjų investicinių planų derinimo tvarkos aprašo patvirtinimo“ pakeitimas.

Pranešėjas – A. Gaižutis, Butų ir energetikos poskyrio vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2011 m. birželio 30 d. sprendimo Nr. T2-215 „Dėl Šilumos tiekėjų investicinių planų derinimo tvarkos aprašo patvirtinimo“ pakeitimo:

„1. Pakeisti Šilumos tiekėjų investicinių planų derinimo tvarkos aprašą, patvirtintą Klaipėdos miesto savivaldybės tarybos 2011 m. birželio 30 d. sprendimu Nr. T2-215 „Dėl Šilumos tiekėjų investicinių planų derinimo tvarkos aprašo patvirtinimo“:

1.1. pakeisti 7.2.2 papunktį ir jį išdėstyti taip:

„7.2.2. šilumos tiekėjai, kurie privalo investicinius planus derinti Valstybinėje kainų ir energetikos kontrolės komisijoje, savivaldybei derinti pateikia investicinius planus, parengtus pagal Valstybinės kainų ir energetikos kontrolės komisijos 2009 m. liepos 8 d. nutarimu Nr. O3-96 nustatytus reikalavimus. Praėjusio laikotarpio suderintos, bet neįgyvendintos investicijos perkeliamos į naujai pateikiamą investicijų planą;“;

1.2. papildyti 7.2.3 papunkčiu:

„7.2.3. praėjusio laikotarpio investicijų plano įgyvendinimo ataskaitą.“;

1.3. pripažinti netekusiu galios 10 punktą.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 21, prieš – 0, susilaiko – 0.

20. SVARSTYTA. Socialinio būsto nuomos sąlygų pakeitimas.

Pranešėja – A. Daujotienė, Socialinių reikalų departamento direktorė.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl socialinio būsto nuomos sąlygų pakeitimo:

„1. Pakeisti nuomos sąlygas ir nuomoti būstą savivaldybės būsto nuomos sąlygomis šiems socialinio būsto nuomininkams:

1.1. J. K., gyvenančiai (duomenys neskelbtini), Klaipėdoje, unikalus Nr. (duomenys neskelbtini);

1.2. Z. K., gyvenančiai (duomenys neskelbtini), Klaipėdoje, unikalus Nr. (duomenys neskelbtini;

1.3. G. S., gyvenančiam (duomenys neskelbtini), Klaipėdoje, unikalus Nr. (duomenys neskelbtini).

2. Nuomoti sprendimo 1 punkte nurodytas gyvenamąsias patalpas savivaldybės būsto nuomos sąlygomis, pirmus metus nuo savivaldybės būsto nuomos sutarties sudarymo taikant rinkos pataisos koeficientą R=1,2.“

BALSUOTA: už – 20, prieš – 0, susilaiko – 1.

21. SVARSTYTA. Savivaldybės būsto nuomos sąlygų pakeitimas.

Pranešėja – A. Daujotienė, Socialinių reikalų departamento direktorė.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl savivaldybės būsto nuomos sąlygų pakeitimo:

„Pakeisti nuomos sąlygas N. J., gyvenančiai (duomenys neskelbtini), Klaipėdoje, unikalus Nr. (duomenys neskelbtini), ir nuomoti jai būstą socialinio būsto nuomos sąlygomis.“

BALSUOTA: už – 20, prieš – 0, susilaiko – 1.

22. SVARSTYTA. Atleidimas nuo socialinio būsto nuomos mokesčio mokėjimo.

Pranešėja – A. Daujotienė, Socialinių reikalų departamento direktorė.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl atleidimo nuo socialinio būsto nuomos mokesčio mokėjimo:

„Atleisti nuo nuomos mokesčio mokėjimo savivaldybės biudžeto sąskaita už laikotarpį nuo 2018 m. vasario 1 d. iki 2018 m. gruodžio 31 d. šiuos savivaldybės socialinio būsto nuomininkus:

1. N. S. (1 asmuo), gyvenančią (duomenys neskelbtini), Klaipėdoje, unikalus Nr. (duomenys neskelbtini);

2. O. B. (5 asmenys), gyvenančią (duomenys neskelbtini), Klaipėdoje, unikalus Nr. (duomenys neskelbtini);

3. J. S. (1 asmuo), gyvenantį (duomenys neskelbtini), Klaipėdoje, unikalus Nr. (duomenys neskelbtini);

4. S. S. (1 asmuo), gyvenančią (duomenys neskelbtini), Klaipėdoje, unikalus Nr. (duomenys neskelbtini).“

BALSUOTA: už – 20, prieš – 0, susilaiko – 0.

23. SVARSTYTA. Parduodamų savivaldybės būstų ir pagalbinio ūkio paskirties pastatų sąrašo patvirtinimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo:

„1. Patvirtinti Parduodamų savivaldybės būstų ir pagalbinio ūkio paskirties pastatų sąrašą (pridedama).

2. Pripažinti netekusiu galios Klaipėdos miesto savivaldybės tarybos 2017 m. vasario 23 d. sprendimą Nr. T2-43 „Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo“ su visais pakeitimais ir papildymais.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 19, prieš – 0, susilaiko – 2.

24. SVARSTYTA. Savivaldybės būstų ir neįrengtos pastogės dalies pardavimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl savivaldybės būstų ir neįrengtos pastogės dalies pardavimo:

Parduoti savivaldybei nuosavybės teise priklausančius būstus ir neįrengtos pastogės dalį:

1. A. B., (duomenys neskelbtini), Klaipėda, 4450/7542 būsto dalių, 44,50 kv. metro ploto, bendras plotas – 75,42 kv. metro, unikalus Nr. (duomenys neskelbtini), namo statybos metai – 1958. Kaina – 22 978,00 Eur (dvidešimt du tūkstančiai devyni šimtai septyniasdešimt aštuoni eurai 00 ct), iš jų 78,00 Eur (septyniasdešimt aštuoni eurai 00 ct) – už būsto vertės nustatymą;

2. I. K., (duomenys neskelbtini), Klaipėda, 87,69 kv. metro ploto būstas, unikalus Nr. (duomenys neskelbtini), namo statybos metai – 1986. Kaina – 3 619,10 Eur (trys tūkstančiai šeši šimtai devyniolika eurų 10 ct), iš jų 200,00 Eur (du šimtai eurų 00 ct) – už būsto vertės nustatymą;

3. A. A., (duomenys neskelbtini), Klaipėda, 2452/3164 neįrengtos pastogės dalių, 24,52 kv. metro ploto, bendras plotas – 31,64 kv. metro, plane žymima 6-1, unikalus Nr. (duomenys neskelbtini), namo statybos metai – 1940. Kaina – 4 730,00 Eur (keturi tūkstančiai septyni šimtai trisdešimt eurų 00 ct), iš jų 130,00 Eur (šimtas trisdešimt eurų 00 ct) – už turto vertės nustatymą.

BALSUOTA: už – 18, prieš – 0, susilaiko – 3.

25. SVARSTYTA. Viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašo patvirtinimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl Viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašo patvirtinimo:

„1. Patvirtinti Viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašą (pridedama).

2. Pripažinti netekusiu galios Klaipėdos miesto savivaldybės tarybos 2017 m. kovo 30 d. sprendimą Nr. T2-59 „Dėl Viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašo patvirtinimo“ su visais pakeitimais ir papildymais.“

BALSUOTA: už – 19, prieš – 0, susilaiko – 2.

26. SVARSTYTA. Pripažinto netinkamu (negalimu) naudoti valstybei nuosavybės teise priklausančio nematerialiojo, ilgalaikio ir trumpalaikio materialiojo turto nurašymas ir likvidavimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl pripažinto netinkamu (negalimu) naudoti valstybei nuosavybės teise priklausančio nematerialiojo, ilgalaikio ir trumpalaikio materialiojo turto nurašymo ir likvidavimo:

„1. Nurašyti pripažintą netinkamu (negalimu) naudoti dėl fizinio ir funkcinio (technologinio) nusidėvėjimo valstybei nuosavybės teise priklausantį ir Klaipėdos miesto savivaldybės patikėjimo teise valdomą nematerialųjį, ilgalaikį ir trumpalaikį materialųjį turtą (turtu naudojasi savivaldybės biudžetinė įstaiga Klaipėdos miesto savivaldybės viešoji biblioteka), bendra nematerialiojo ir ilgalaikio materialiojo turto įsigijimo vertė – 16 288,09 Eur, bendra trumpalaikio materialiojo turto įsigijimo vertė – 372,30, likutinė vertė 2018 m. vasario 1 d. – 0,00 Eur (priedas).

2. Pavesti Klaipėdos miesto savivaldybės administracijai organizuoti šio sprendimo 1 punkte nurodyto turto nurašymą ir likvidavimą.“

BALSUOTA: už – 20, prieš – 0, susilaiko – 0.

27. SVARSTYTA. Klaipėdos miesto savivaldybės tarybos 2015 m. gegužės 7 d. sprendimo Nr. T2-85 „Dėl Klaipėdos miesto savivaldybės tarybos komitetų sudėčių patvirtinimo“ pakeitimas.

Pranešėjas – M. Vitkus, Savivaldybės tarybos ir mero sekretorius. Aiškina, kad šiuo sprendimo projektu prašoma atnaujinti Miesto ūkio ir aplinkosaugos komiteto sudėtį ir vietoje buvusios Tarybos narės Ligitos Girskienės įrašyti Mindaugą Gylį.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. gegužės 7 d. sprendimo Nr. T2-85 „Dėl Klaipėdos miesto savivaldybės tarybos komitetų sudėčių patvirtinimo“ pakeitimo:

„1. Pakeisti Klaipėdos miesto savivaldybės tarybos 2015 m. gegužės 7 d. sprendimą Nr. T2 85 „Dėl Klaipėdos miesto savivaldybės tarybos komitetų sudėčių patvirtinimo“ ir 1.3 papunktį išdėstyti taip:

„1.3. Miesto ūkio ir aplinkosaugos komitetas: Audrius Vaišvila, Vidmantas Plečkaitis, Lilija Petraitienė, Vladimir Vlasov, Tomas Meškinis, Mindaugas Gylys;“.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 21, prieš – 0, susilaiko – 0.

28. SVARSTYTA. Pritarimas Klaipėdos miesto savivaldybės tarybos kontrolės komiteto 2017 metų veiklos ataskaitai.

Pranešėjas – A. Barbšys, Kontrolės komiteto pirmininkas. Aiškina, kad sprendimo projektu yra pristatoma Kontrolės komiteto 2017 metų veiklos ataskaita. Komitetas rinkosi 10 kartų, apsvarstė 36 klausimus. Klausimai, priimti sprendimai, vykdymas pateikti suvestinėje.

J. Simonavičiūtė sako, kad Kontrolės komitetas savivaldos struktūroje yra sudaromas tam, kad auditus, kuriuos atlieka kontrolieriai, išverstų į politinę kalbą ir pateiktų Tarybai politines rekomendacijas vienais ar kitais klausimais. Praėjusiais metais Valstybės kontrolės tarnyba rekomendavo kontrolieriams identifikuoti gerąją praktiką savivaldybių audito planavimo, duomenų atrankos, dokumentavimo srityse ir užtikrinti jos sklaidą, apsvarstyti veiklos ir strateginio planavimo tobulinimo kryptis. Nors buvo pateiktos tik rekomendacijos, Kontrolės komitetas į jas galėjo atsižvelgti. Savivaldybė turi problemų veiklos ir strateginio planavimo srityje, todėl norėtų, kad ateityje komitetas daugiau dėmesio skirtų ne individualių klausimų svarstymui, kas matosi iš ataskaitos, o teiktų rekomendacijas platesnėje sferoje. Mano, kad politinės įžvalgos iš Kontrolės komiteto trūksta.

NUSPRĘSTA. Pritarti sprendimo projektui. Priimti sprendimą dėl pritarimo Klaipėdos miesto savivaldybės tarybos kontrolės komiteto 2017 metų veiklos ataskaitai:

„1. Pritarti Klaipėdos miesto savivaldybės tarybos Kontrolės komiteto 2017 metų veiklos ataskaitai (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 20, prieš – 1, susilaiko – 0.

 Posėdžio pabaiga – 12.20 val.

Savivaldybės meras Vytautas Grubliauskas

Savivaldybės tarybos ir mero sekretorius Modestas Vitkus

V. Palaimienė, tel. 39 60 69

2018-03-15